కె. శంకరనారాయణన్

కటీకల్ శంకరనారాయణన్ (15 అక్టోబర్ 1932 - 24 ఏప్రిల్ 2022) భారతదేశానికి చెందిన  రాజకీయ నాయకుడు. ఆయన మహారాష్ట్ర,  నాగాలాండ్"K Sankaranarayanan is new Nagaland Governor", Times of India, 19 January 2007. & జార్ఖండ్ రాష్ట్రాలకు గవర్నర్‌గా  పని చేశాడు. 
రాజకీయ జీవితం
కె. శంకరనారాయణన్ 1946లో విద్యార్థి రాజకీయాల ద్వారా తన కాంగ్రెస్ పార్టీతో రాజకీయ జీవితాన్ని ప్రారంభించి ఆయన త్రిథాల నుండి ఐదవ కేరళ శాసనసభకు, శ్రీకృష్ణాపురం నుండి ఆరవ కేరళ శాసనసభకు, ఎనిమిదవ అసెంబ్లీకి  ఒట్టపాలెం నుండి, 11వ అసెంబ్లీకి పాలక్కాడ్ నుండి ఎమ్మెల్యేగా ఎన్నికయ్యాడు. ఆయన 1977లో కె. కరుణాకరన్ మంత్రివర్గంలో వ్యవసాయం, పశుపోషణ, పాడిపరిశ్రమ అభివృద్ధి, సమాజాభివృద్ధి శాఖల మంత్రిగా,  2001 నుండి 2004 వరకు ఎకె ఆంటోనీ మంత్రివర్గంలో ఆర్థిక,  ఎక్సైజ్ శాఖల మంత్రిగా పని చేశాడు. ఆయన 1985 నుంచి 2001 వరకు 16 ఏళ్లపాటు కేరళలో యునైటెడ్ డెమోక్రటిక్ ఫ్రండ్ (యూడీఎఫ్) కన్వీనర్‌గా ఉన్నాడు. 

కె. శంకరనారాయణన్ నాగాలాండ్‌, జార్ఖండ్‌, మహారాష్ట్ర రాష్ట్రాలకు గవర్నర్‌గా, అరుణాచల్ ప్రదేశ్, అస్సాం, గోవా గవర్నర్‌గా అదనపు బాధ్యతలు నిర్వహించాడు.

మరణం
కె. శంకరనారాయణన్ వృద్ధాప్యం కారణంగా అనారోగ్యంతో బాధపడుతూ కేరళలో పాలక్కాడ్‌లోని తన నివాసంలో 2022 ఏప్రిల్ 24న మరణించాడు. ఆయన భార్య రాధ మరణించగా ఆయనకు ఓ కుమార్తె అనుపమ ఉన్నారు.

మూలాలు

వర్గం:1932 జననాలు
వర్గం:భారత జాతీయ కాంగ్రెస్ నాయకులు